बे फोरबोआ भारतारि मोजांसिन मोसानायनि बाखनायथाव नेरसोन होयो ।दावबायारिफोरखौ जोबोर बाखनायथाव जासे मोजां मोसानाय दिन्थिनायजों बरायनाय जायो ।दिसेम्बरनि  25  -  31  नि गेजेराव जानाय कʼचि गाजा गोमजा रंजिनाय फोरबोआ काथाकालि मोसानाय,मोजांसिन मोसानाय खामलायनाय गेलेनाय आरो नाव जाउनाय बादायलायनाय आरिखौ लाफानानै आरिमुनि दिन्थिफुंनायखौ थाब थाबनो महर सोलायग्रा जों दिन्थिनाय जायो ।दि अनाम हार्वेस्त फेस्तिवेलखौ गोदो गोदायनि समाज गोरोबज्लायनाय गोजोनथि आʼ समायनथाय आरिखौ गोसोखांनो फालिनाय जायो ।केलारानि बोसोरनि गिबि दानाव सिंगाम ( आगष्ट - सेप्तेम्बर ) आइजोफोरा बिबारनि कार्पेतफोर बानायो,राइदो नाङै नोगोरफोरखौ समाइनायै साजायो,थ्रिसुराव लारियै हानजा सुरनो थाकाय मैदेरफोरखौ साजायनाय जायो आरो आलापुझानि जानगार लांनाय दैयाव गोलाव गोलाव साजायनाय नाउफोरनि बादायलायनाय जायो ।सरास्वती फोरबो जायखौ दुस्हेरा एबा नवʼरात्री होननाबो मोनथिनाय जायो बेखौ सेप्तेम्बर आरो अक्तबरनि गेजेराव खुंनाय जायो ।सरास्वती फोरबोआ भारतनाङैनो फालि जायो नाथाय बेयो केरालायाव जोबोर मोजाङै फालि जायो ।उन्दै उन्दै खुदियाफोरखौ मन्दिरफोराव लाना थाङो आरो गियान आरो सोलोंथायनि मोदायजों सरास्वतीनि सिगाङाव हांखो हालाफोरखौ बिसोरनो मोनथि होनाय जायो ।कʼचिना खोला भारतनि माखासे बाहागोनि हारिमायारि आरो राज्योआरि गोजौ लामाजों मोजाङै सरजाब जानाय ।इन्दियान एसारलाइन्स आरो जेत एयाकवेस हा दिल्ली,मुम्बाई आरो खोला भारतनि माखासे गेदेर नोगोरमाफोरनिफ्राइ कʼचिजों आरजाथाव जगाजग दं ।कʼचिना दा गंनैसो मुलुनाङारि अख्रां जाहाज हाबफैग्रा गंसे मुलुगनाङारि लांगोना जाबाय ।कʼचिना रेलजों भारतनि गाहाय नोगोरमापोरजों सरजाब जाबाय ।अʼजों हʼजों जेथिंबो गसंनानै थानाय रानथें थें नारेंखल ताल बिफां बेनि जोबथाय गैयै माइ आबाद,केंख्रा खेंख्रि थौले बिलो आरो बिलोनिफ्राइ जानगार लांनाय दै,जायफ्रा फ्रा बिफाङाव बायदिसिना रोखोमनि दावा बासा लानाय आरिया नोंखौ निजोम खालामगोन आरो बेफोर नोंनि जिउ खुंनाय राहा आरो जिउवाव गोदान थुलुंगाजों नोंनि गोसोआव गोहो बोलो लाबोगोन ।कुमार कʼमनि गामिया बेमबानेद लैथोनि माखासे फिसा पिसा दिपफोरजों दाजानाय मोनसे थुबुरसो आरो बे उन्दै दै थानाय जायगाया कुन्तानेद ओनसोलनि मोनसे बाहागो ।दावनि हाग्रामा कुनारकम जाय  14  एकर जायगा आवग्रिना दं बेयो जायगा सोलाथिंग्रा दावनि मोनसे मोजां मोनजानाय जायगा आरो बेयो दावबिगियानगिरिनि गंसे सोरगोफुरी बादिसो ।इग्रेतस,दारतार्स दावबʼ हांसो हांसो सिलारि खौऔ दाव आरो जायगा सोलायग्रा दाव जेरै साइबेरियाननि फाख्रा सिख्रा गोदोना गोलाव दावबʼफोरा बैयाव जयै थायो आरो बेयो दावबायारिफोरनि गोसो बोनो हानाय नुथाय ।दिपनि सोरगिदिं गंसे नाव लानानै दावबायनायानो कुमार कम हाग्रामानि दावफोरखौ नायनायनि मोनसेलʼ साबसिन लामा ।गोमोथाव दावबायनायनि जायगा,कुमार कमाव जिरायनाय समनि थाखाय आरोबाव माखासे सायखʼनाय दं ।कुमार कमाव नाव जाउनाय आरो ना हमनायनि सुबिदाबो दं ।कुमार कमनि कन्तुवालमाव गोदोनिफ्राइ सोलिबोनाय सोरनिबा बन्धनि सानफोरखौ नाउ सानि नʼवा सम थांहोनाया बे बुहुमाव मोनै रोंगौथि ।जायफ्रा बिफांनि फोथायथावै सोरगोफुरपि बादि समायना हाग्रामा बेसेन गोसा अन्थाय,सोमफोर माइ आबाद आरो हायना नांहोनाय दै लामानि सेर सेर थानाय नालेंखर बागान आरो गुफुर सेत बिबारजों बुंफबनाय दंगफोरा बेसे समायना बेनो जाबाय कुमार कम ।जानगार लांनाय दैनि समायना जायगा थोरि नʼनि नाउ रायखस गावफोर चीननि ना हमनाय जे आरो बाइदेमलाइ सिदेमलाइ जानाय ताल बिफां आरिया बन्धखौ हगार हरनाय मोनसे मोजां जायगा ।भारत हादरनि खोलाथिं लैथो सेराव थानाय कुमारकमाव मोनसे दुङा सुवा बारहावा मोननो हायो ।मिथिंगाया गावनि जादुजों कुमारकमखौ आबुं गुन होदों ।दैमासेरि रुगुङाव सारि जानाय जि लाख गोथां - नालेंखर बिफांफोरा ख्लाब ख्लिब जोंनाय दैमायाव बिसोरनि रिफिनायखौ आनजाद नायनो गेलेमनाय बायदिसो नाङो ।कुमारकमआनो बुहुमनि गोबां सावरायजानाय जायगाफोरनि मादाव मोनसे ।कुमारकमाव बोसोरनि सोरगिदिंफ्राइ दुङा सुवा बारहावा मोनो ।बैयाव अरायबो मोनसे गुसु आʼ मोजां बार बारो जाय गरम दानफोरखौबो सहायनो हाथाव कालामना होयो ।आइ.एस.एम.ए.आ गंसे मुंदांखा देहा फाहामसालिबो जेराव गोदोनि कालारि सिकिस्स - मुलिनि गंसे दालाआ गोबां बोसोरसिम हालागै सरʼ खालाम जाबाय ।अरलाग्रन्यासनि मोननो गैयै थुबुर - ताल बिफांनि बिलाइनि लिर - बिलाया बे आयगाखौ जारिमिनारि बेसेन गोनां खालामदों ।1878  मायथायाव लुफुंजानाय कभालाम बिचा सोदोमश्री मोनै इंराजफोरनि महराव साजाय जादों ।गुबै दायाया  54.2  एम.सिम गोजौ दावखोदों आʼ बेयो बिजिरनाय आरो अनखांनाय दिन्थिनाय मुसुखाजों बारलां जादों ।समायना कʼभालामा दैज्लां समाव सानस्रिनो थाखाय रैखाथि आरो गोजोन गोनां समायना लैथोसाया दाबसे साबसिन जायगा ।समायना कभालामा दैज्लां समाव सानस्रिनो थाखाय रैखाथि आरो गोजोन गोनां समायना लैथोसाया दाबसे साबसिन जायगा ।एंगार थावनो हायै मुवा बेसाद बायनायजों लोगोसे आदार जिरायनाय आयुर्वेबिकत मालिस आरो गोलाव थाबायनाया बेयाव नोंथांनि दावबायनायखौ गोसोआव लाखिथावना आरो मोनसे तार सुथि खालाम गोन ।आगष्ट / सेम्तेम्बराव फालिजानाय अनामा मोनसे केरालानि जोबोर गोनांथार फोरबो ।अनामा जोबोर रंजा खुसि सोमजि होयो आरो बै समाव नोगोरमानि गोसोआ गस्ला सि जोम गानो ।नफोमनिबो सिगाङाव थानाय जायगाफोरखौ बिबारजों रंजानायव महारव साजायनाय जादों आरो बै जायगायाव हारिमुवारि हाबाफारिबो खुंनाय जायो ।जायगानि गंफ्रोमबो थानसालिनि थाखाय समायना दाथायनि समायनाखथौ बांहोनानै सोरां खालामनाय जायो ।रंजानाय बाजानाया मोनसे गाजा गोमजा रंजानायजों जोबथा बिन्दोआव सफैयो जाय जायगानि मानसि आरो दावबायारिनि गोसोखौ बोयो ।खायसे भारतनि मोजांसिन मोसानाय आदब,मोसानाय फोरबोया कानाका कुन्नु राजउलाफाद हादाबनि निसागान्धि अपेन एयार थियेताराव बोसोरै  21  थि निफ्राय  27  फेब्रुवारिसिम खुंनाय जायो ।निसागान्धी दान्स पेस्तिबेलाव भारतनात्यम काथाक,काथाकालि कुसीपुदि,मनिपुरी,महिनीनात्यम बायदिनिफ्राइ अदिसिसिम मोसांनाय जानाया गोबां गुबुन गुबुन रोखोमनि देलाइ मालाइ आरो समायनानि मोनसे बाहागो जानाय मोनसे आलादा सुजुग ।मोनसे समायना आरो आलादा सानस्रि दि ग्रामना  14  निफ्राइ  23  फेब्रुवारिसिम खुंजायो ।कभालामाव खुंनाय आथोन जाखां होनाय  10  सान गोलान फोरबोआ लैथो जिंनि बालाबारियाव फुरा केशला गामियानो रंजा बाजा खालामो ।हरसेनि गेजेरावनो जानाय नालुकेहुनि सिथलाया मेलानि जायगा आरो बैयाव रायजोनि गोदोनि आरिमु आरो आखायडों बानायनाय आइजो आइलाफोरखौ दिन्थिनाय जायो ।5  निफ्राय  11  एप्रिलसिम कानाकाकुन्नु राजउलाफाद हादाबाव जानाय फ्लेवार फुद फेस्तिवेलाव खेरालानि मुंदांखा हतेलफोरा बाहागो लाफैयो ।बैयाव मोनसे जोबोर बादायलायनाय जायो जेराव बाहागो लानाय हतेलफोरा बुहुमनि गुबु गुबुन संनाय खावनायनि रोखोमफोरखौ गंसे आयनानि बागसुवाव दिनथियो ।जुदि नों आदार जाना मोजां मोनग्रा अब्ला नोंनि नंखाय मिजिंङाव फ्लेवार फुढ फेस्तिबेलाव थार जाफुंगोन ।त्रिभान द्रामा खोला भारतनि दाब दाब जायगाजों गाहाय राइजो आरो हायुङारि राजा लामाजों मोजाङै सरजाब जानाय ।त्रिभानद्रामा सोनाब एसिया,श्रीलंका आरो मालदिभस आरिनिफ्राइ अख्रां जाहाज बाफैग्रा खोला भारतनि दाबसे गोनांथार मुलुगनाङारि हाबग्रा लामा ।मुम्बाइ,दिल्ली आरो चेन्नाइ आरिनिफ्राइ गले गले बिरनाय अख्रां जाहाज इन्दियान एयारलाइन आरो जेट एयारवे फोरजों त्रिभानद्रामा हादरनि गुबुन गुबुन जायगाजों सरजाब जादों ।मध्य प्रदेसा भारतनि बयनिख्रुरैबो गेदेरसिन राइजो आरो हादरनि भुमखौरांङारि बिखा ।राइजोनि माखासे बाहागोआनो गोजौ दैज्लां बोथोराव बे जायगाया जोबोर गोरान आरो गुदुं जायो ।बै राइजोयाव दासिम गुदि आर्य आरो सिल थागिरि मानसिफोर दं,नाथाय मध्य प्रदेसाव हिन्दि बुंगिरि आरो हिन्दु धोरोमखौ गोख्रोङै उनसंनाय हिन्दु - आर्य मानसि दं ।मध्य प्रदेशनि गोसो बोनाय जायगाफोरा जाबाय काजुराहʼ आरो दान्हा हायुङारि हाग्रामा ( मोसाफोरनि थाखाय मुंदांखा ) ।मध्य प्रदेश नोगोरमाया गोवालियर खरंनि थाखाय मुंदांखा ।फेजेननो हायै बालानि अन्थायनि खरङा समायना बाइजोनि इन्जुरक आरो सिङाव समायना राजउलाफाव गोनां मध्य प्रदेसखौ दबथाय दोंमोन ।मन मंदिर पेलेसा राजा मनसिंजों रोजा खथा आरो अन्थायाव सावगारि बानायनायजों सुफुंजादोंमोन ।गुजारी मेहेला  15  ति जौथायनि नʼ लुनाय सोलोंथायनि मोनसे सोमोनांथाव आरो बे राजउलाफाता गावजों मोजां मोनजानाय राणी म्रिगानयानीनो होनाय बानथासो ।लुनायनि गंसे आलादा गलाइदेर महरनि समायना गंनै थानसालि सास बहुका मंदिर आरो तेलीका मंदिरखौ आनान गसाइ बिष्णुनि सुङाव बावनाय जादों ।दासान्दै भिलास राजउलाफाद आरो थुबुरसालिया राजफोलेर सिन्दिया नखरनि थाग्रा खुलि जाना दं ।